Document ID: /roh_data/filtered/fineweb-2-filterrobots_roh.jsonl.gz/29830

Amt für Immobilienbewertung
Uffizi per la valitaziun d'immobiglias
Ufficio per le valutazioni immobiliari
Examinai per plaschair tge formulars e tge agiuntas che Vus stuais inoltrar. Suenter pudais Vus inoltrar ils formulars emplenids per posta u als chargiar si sco PDF.
Il formular da dumonda original cun las suttascripziuns necessarias sto vegnir inoltrà al biro da valitaziun respectiv u chargià si online sco PDF. Resguardai per plaschair la regulaziun davart las suttascripziuns sin il formular da dumonda. Sche Vus As laschais represchentar d'ina terza persuna, agiuntai per plaschair il plainpudair correspundent.
Entaifer 1 mais suenter che Vus avais inoltrà ils documents cumplets survegnis Vus in termin per l'inspecziun da l'object. Per regla As vegn la disposiziun da valitaziun tramessa entaifer 30 dis suenter l'inspecziun.
La taxa senza obligaziun da valitaziun importa 1.4 promil da la valur da nov.
La taxa che sto vegnir pajada importa minimalmain 150 francs e maximalmain 25 000 francs per mintga bain immobigliar. Per unitads da proprietad en condomini importa la taxa minimalmain 30 francs e maximalmain 25 000 francs.
Per la part da la taxa a partir da 5000 francs vegn concedida ina reducziun da 25 pertschient.
La taxa per bains purils e per manaschis agriculs importa 1.1 promil da la valur da nov.
Urden da taxas detaglià: guardar art. 37 OVI.